wickkiey/tamil-wikipedia-chunked huggingface dataset:
# மைக்கல் ஜாக்சன்

## நேவர்லேன்ட்

நேவர்லேன்ட் என்கிற பண்ணை வீடு ஒன்றை மைக்கல் ஜாக்சன் வாங்கினார். அது குழந்தைகள் உலகமாகவே மாறிப்போனது. நெவர்லேண்ட் 3000 ஏக்கரில் அமைக்கப்பட்ட ஒரு பெருவீடு. மாயக் கதைகளில் வருவது போன்ற அமைப்பில் மைக்கல் ஜாக்சன் அதை வடிவமைத்திருந்தார். மலைப்பாம்பு, நாகப்பாம்பு, தவளை, நாய், ஒட்டகச் சிவிங்கி, குரங்கு, யானை, உராங் உடாங், மைக்கேலின் அறைத் தோழனாக இருந்த பபிள்ஸ் என்ற சிம்பன்ஸி, சிங்கம், புலி, கரடி என்று பலவிதமான விலங்குகளும், பெருகுடை சுற்றிகள், பொம்மை வீடுகள், கேளிக்கை ரயில், ஒரு இடத்திலிருந்து மற்றொரு இடத்திற்குச் செல்வதற்கு உந்து வசதியும், ஒரு உந்து நிலையமும் அந்த வீட்டிலேயே அமைக்கப்பட்டிருந்தது. அங்கு குழந்தைகளைத் தவிர வேறு யாரையும் மைக்கேல் ஜாக்சன் இசைவு அளித்ததில்லை.
# மைக்கல் ஜாக்சன்

## ஒட்டுறுப்பு அறுவை மருத்துவம்

1979இல் ஒரு நடனப் பயிற்சியின்போது மைக்கேல் ஜாக்சனின் மூக்கு உடைந்தது. அதனால் முதன் முதலில் ஒர் ஒட்டுறுப்பு அறுவை மருத்துவம் செய்து கொண்டார். அதனால் சுவாசிப்பதில் தொந்தரவு ஏற்படவே மீண்டும் ஒர் ஒட்டுறுப்பு அறுவை மருத்துவம் செய்ய வேண்டி வந்தது. 1984, 3000 பார்வையாளர்களுக்கு முன் பில்லி ஜீன் பாடலைப் பாடி ஆடிக் கொண்டிருக்கும்போது, மேடையில் வெடித்த வெடியின் தீ மைக்கேல் ஜாக்சனின் முடியில் பட்டது.
# மைக்கல் ஜாக்சன்

## இறப்பு

2009, ஜூன் 25 அன்று இவர் லாஸ் ஏஞ்சலஸ் நகரில் உள்ள தனது வீட்டில் மாரடைப்பு காரணமாக இறந்தார்,. இதனை லாஸ் ஏஞ்சலஸ் தீயணைப்பு துறை கேப்டன் இச்டீவ் ருடா உறுதிப்படுத்தினார். ஆற்றல்பூர்வமாக இவரின் இறப்பிற்கான காரணம் இன்னும் அறிவிக்கப்படவில்லை.
# சாமுவேல் ஜோன்சன்

**சாமுவேல் ஜோன்சன்** (*Samuel Johnson*, &nbsp;– 13 திசம்பர் 1784) என்பவர் ஆங்கிலேய இலக்கியத்துக்குப் பெரும் பங்காற்றிய ஆங்கிலேயக் கவிஞரும், எழுத்தாளரும், கட்டுரையாளரும், இலக்கியத் திறனாய்வாளரும், வாழ்க்கை வரலாற்றாளரும், இதழாசிரியரும், அகராதியியலாளரும் ஆவார். இவரது அகராதி 1755 ஆம் ஆண்டில் வெளியானது.  
இங்கிலாந்தின் லிக்ஃபீல்டு என்ற இடத்தில் பிறந்த ஜோன்சன் ஆக்சுபோர்டு பெம்புரோக் கல்லூரியில் கல்வி பயின்றார். ஆனாலும், பண உதவி கிடைக்காமையால், ஓராண்டில் படிப்பை இடைநிறுத்தி, பாடசாலை ஆசிரியராக இலண்டனில் பணியாற்றினார். அங்கு அவர் *Gentleman's Magazine* என்ற இதழை வெளியிட்டார். 1755 ஆம் ஆண்டில் ஜோன்சனின் ஆங்கில அகராதியை வெளியிட்டார். இவ்வகராதி பெரும் வரவேற்பைப் பெற்றது. 150 ஆண்டுகளின் பின்னர் "ஆக்சுபோர்டு ஆங்கில அகராதி" வெளிவரும் வரை, ஜான்சனின் அகராதியே பிரித்தானியாவில் முதன்மை அகராதியாக விளங்கி வந்தது.
# காளிதாசன்

**காளிதாசன்** (தேவநாகரி: कालिदास) சமஸ்கிருத இலக்கியத்தில் சிறந்து விளங்கிய இந்தியக் கவிஞர், நாடகாசிரியர். காளிதாசரைப் பற்றிய முழுமையான வரலாற்றுக்குறிப்புகள் அறியப்படவில்லை. ஆயினும், இவரது படைப்புகளான சாகுந்தலம், மேகதூதம், இரகுவம்சம், குமாரசம்பவம், *மாளவிகாக்கினிமித்திரம்*, விக்கிரமோர்வசியம், ருது சம்ஹாரம் ஆகியவை இந்திய மொழி இலக்கியங்களில் முக்கிய இடம் வகிக்கிறது. இவர் குப்தரகளின் காலத்தில் வாழ்ந்த ஐந்தாம் நூற்றாண்டைச் சேர்ந்தவர் என்று கருதப்படுகிறது. இவரின் காவியங்கள் இயற்கை அழகை வருணிப்பதாகவும், அக்காலத்தே வாழ்ந்த மக்களின் பண்பாட்டை பிரதிபலிப்பதாகவும் அமைந்துள்ளது.
# காளிதாசன்

## காலம்

காளிதாசன்; இந்தியாவின் புராணக்கதையில் வரும், உஜ்ஜெய்னி நாட்டின் அரசரான விக்ரமாதித்தியன் என்பவரின் கவிஞனாக இருந்ததாக பல பண்டைய, மற்றும் இடைக்கால நூல்கள் கருதுகின்றன.  
- விக்ரமாதித்தியன் என்ற புகழ்பெற்ற அரசர், பொ.ஊ.மு. 1 ஆம் நூற்றாண்டில், மத்திய இந்தியாவின் மால்வாப் பகுதியில் அமைந்துள்ள பழைய நகரமான உஜ்ஜெய்னியை ஆட்சி செய்ததாக கூறப்படுகிறது. அந்த புகழ்பெற்ற விக்ரமாதித்தியன், ஒரு வரலாற்றுப் பெயர் அல்ல என்று ஒரு பகுதியினர் அறிவர்.
- உஜ்ஜைய்னியை விக்ரமாதித்தியன், இரண்டாம் சந்திரகுப்தர் (பொ.ஊ.மு. 380–415) மற்றும் யசோதர்மன் (பொ.ஊ.மு. 6 ஆம் நூற்றாண்டு) ஆகியோர் ஆட்சி செய்தது குறிப்பிடத்தக்கது.
- குப்த பேரரசின் ஏதேனும் ஒரு காலகட்டத்தில் (அ) மூன்று அரச தலைமுறைகளான சந்திர குப்தர் II [விக்கிரமாதித்யா] (பொ.ஊ. 375-413 ஆம் ஆண்டு), குமார குப்தா [மகேந்திராதித்யா] (பொ.ஊ. 413-455 ஆம் ஆண்டு), ஸ்கந்த குப்தா [விக்கிரமாதித்யா] (பொ.ஊ. 455-467 ஆம் ஆண்டு) வாழ்ந்திருக்கலாம் என நம்பப்படுகிறது.
# காளிதாசன்

## ஆரம்பகால வாழ்க்கை

காளிதாசன் இந்தியத் துணைக்கண்டத்தில் அமைந்துள்ள இமயமலையின் அருகிலும், மத்திய இந்தியாவின் மால்வாப் பகுதியில் அமைந்துள்ள பழைய நகரமான உஜ்ஜைனிலும், மற்றும் தற்கால ஒடிசா, ஆந்திரா ஆகிய மாநிலங்களின் பகுதிகளில் இருந்த கலிங்க நாடு போன்ற பல்வேறுப் பகுதிகளில் வாழ்ந்ததாக அறிஞர்கள் ஊகிக்கின்றனர்.  
மேற்காணும் இந்த தகவல்கள், காளிதாசன் சமசுகிருத மொழியில் இயற்றிய காவியக் கவிதையான குமாரசம்பவம் எனும் நாடகக் கவிதையில், இமயமலைத் தொடர்களையும் காளிதாசரின் விரிவான விளக்கத்தையும் அடிப்படையாகக் கொண்டுள்ளது. மேலும், அவர் உஜ்ஜைனை ஆழமாக நேசித்த அன்பின் காட்சிகளாக, அவர் இயற்றிய மேகதூதம், மற்றும் இரகுவம்சம் எனும் காவியங்களில் மிகுந்த விளக்கங்கள் காணப்படுகின்றன.  
காசுமீர் பண்டிதரும், சமசுகிருத அறிஞருமான "லட்சுமி தார் கல்லா" (*1891 - 1953*) என்பவர், 1926 இல் காளிதாசாவின் பிறப்பு என்ற தலைப்பில் ஒரு புத்தகத்தை எழுதினார், அது காளிதாசனின் பிறப்பிடத்தை அவரது எழுத்துகளில் அடிப்படையாகக் கொண்டது. மேலும் அவர் காளிதாசர் காசுமீரில் பிறந்தார் என்றும், ஆனால் தென்திசை நோக்கிச் சென்று உள்ளூர் ஆட்சியாளர்களின் ஆதரவைப் பெற முயன்றதாகவும் கூறப்படுகிறது.
- உஜ்ஜைன் மற்றும் கலிங்காவில் அல்லாத, காசுமீரில் காணப்படும் தாவரம் மற்றும் விலங்கினங்களின் விவரம்: குங்குமப்பூ செடிகள், தேவதாரு மரங்கள், கத்தூரி மான் போன்றவை.
- காசுமீரில் பொதுவான புவியியல் அம்சங்களின் விவரம்: மலையின் மீதுள்ள சிறிய ஏரிகள், காட்டிடைவெளிகள் முதலியன.
- கல்லாவின் படி, காசுமீர் இடங்களில் அடையாளம் காணக்கூடிய சில முக்கிய தளங்களைக் குறிப்பிடலாம். இதுபோன்ற தளங்கள் காசுமீருக்கு வெளியே மிகவும் பிரபலமானவை அல்ல, எனவே, காசுமீருடன் நெருங்கிய தொடர்பில்லாதவர் ஒருவருக்குத் தெரிந்திருக்க முடியாது.
- காசுமீரி வம்சத்தின் சில புராணக் குறிப்புகளில், நகும்பா (காசுமீர் உரை நீலமாத புராணத்தில் குறிப்பிடப்பட்டுள்ளது) போன்றவை; காசுமீர் ஒரு ஏரியிலிருந்து உருவாக்கப்படுவது பற்றிய புராணக்கதை (சகுந்தலாவில்) குறிப்பிடப்பட்டுள்ளது. நிலாடா புராணத்தில் குறிப்பிடப்பட்டுள்ள இந்த புராணக் கதை, அனந்தா எனும் பழங்குடித் தலைவர், ஒரு பேயைக் கொல்ல ஒரு ஏரியை வடிகட்டி வைத்தார் என கருதப்படுகிறது. அனந்தா எனும் முன்னாள் ஏரி (இப்போது நிலம்) "காசுமீர்" என்று பெயரிடப்பட்டது, அவரது தந்தை காஷியாபாவுக்குப் பிறகு என்பது குறிப்பிடத்தக்கது.
- கல்லாவின் கூற்றுப்படி, சகுந்தலா பிராட்டியப்சினா தத்துவத்தின் (காசுமீர சைவம் ஒரு கிளை) ஒரு உருவகமான நாடகமாகும். அந்தக் கிளை, அந்த காலகட்டத்தில் காசுமீருக்கு வெளியே தெரியவில்லை என்று கல்லா மேலும் வாதிடுகிறார்.  
நாட்டுப்புறக் கலைகளின்படி, காளிதாசன் முதலில் ஒரு அறிவார்ந்த நபராகவும், மற்றும் மகிஷபுரியின் இளவரசியை திருமணம் செய்துகொண்டவராகவும் சித்தரிக்கப்படுகிறார். அவரது மனைவியின் சவாலின் காரணமாக, அவர் ஒரு பெரிய கவிஞராக உருவானதாகவும், மற்றொரு புராணக்கதையின்படி அவர், சிலோன் என அழைக்கப்பட்ட இலங்கையில் குமரதாசனாக விசயம் செய்தார் எனவும், சில துரோகத்தின் காரணமாக காளிதாசன் கொலை செய்யப்பட்டார் என்றும் கருதப்படுகிறது.
# காளிதாசன்

## படைப்புகள்

### அபிஞான சாகுந்தலம்

மகாபாரதத்தின் பகுதி சிறுகதையாகக் கொண்ட சகுந்தலை<nowiki/>யின் முழுவரலாற்றுக் காதல் காவியம் சாகுந்தலம் ஆகும். வானுலக மங்கை மேனகை<nowiki/>க்கும், விசுவாமித்திரருக்கும் பிறந்த புதல்வி சகுந்தலை. விசுவாமித்திரரின் தவத்தைக் கலைக்கவே மேனகை பணிக்கப்பட்டதை அறிந்த விசுவாமித்திரர் மனைவி (மேனகை), சேயை (சகுந்தலை) விட்டு விலகுகிறார். தனக்கு பணிக்கப்பட்ட கெடு முடிந்ததாலும், மேலுலகம் செல்ல வேண்டிய கட்டாயத்தின்படியும் சகுந்தலையை காட்டிலேயே விட்டுவிட்டுச் செல்கிறாள் மேனகை. பறவைகளால் சூழப்பட்டு பாதுகாக்கப்பட்ட சகுந்தலையை கன்வ முனிவர் கண்டெடுத்து வளர்க்கிறார்.  
கானக சோலையில் அவ்வழியே வேட்டையாட வந்த மகத மன்னன் துஷ்யந்தன், சகுந்தலையைக் கண்டு காதலில் விழுகிறான். மேலும் சகுந்தலையை காந்தர்வ மணம் புரிந்து சிலகாலம் வாழ்ந்து, தலைநகரத்தில் ஏற்பட்ட கலகத்தால் கானகம் விடுத்து நாடு செல்கிறான். முன்னர், அடையாளமாக தன் மோதிரத்தை அவளிடம் கொடுத்து விரைவில் திரும்புவதாகவும் உறுதி பூண்டுச் செல்கிறான்.  
காலம் பல கழியவும், முப்பொழுதும் துஷ்யந்தனின் நினைவால் வாழும் சகுந்தலை, ஒருநாள் தம் ஆசிரமத்திற்கு வருகைதரும் துர்வாச முனிவரை வரவேற்கத் தவறுகிறாள். இதனால் கோபங்கொண்ட துர்வாசர் சகுந்தலையை அவள் நினைவிலேயே வாழும் நபர் அவளை மறக்க சபிக்கிறார். இவ்வாறான சூழலில், துஷ்யந்தன் முற்றிலுமாக சகுந்தலையை மறந்துவிடுகிறான். அவனைத்தேடி அவன் நாட்டிற்கு செல்லும் சகுந்தலை அவன் நினைவாக கொடுத்துச் சென்ற மோதிரத்தையும் தொலைத்துவிடுகிறாள். இவர்களுக்கு பரதன் என்னும் மகன் பிறக்கிறான். பல்வேறு இன்னல்களுக்கு பின்னர் துஷ்யந்தனுடன் இணைவதே இதன் இறுதிக்காட்சியாகும்.  
அபிஞான சாகுந்தலம், துஷ்யந்தனின் மோதிரத்தால் இணைவதையும், பறவைகளால் பாதுகாக்கப்பட்ட சகுந்தலையின் காதலை எடுத்துரைப்பதாலும் இக்காரணத்தலைப்பைப் பெற்றது. இக்காவியம், இயற்கை அழகை வருணிப்பதில் காளிதாசரின் சிறந்த ஆளுமையை எடுத்துரைக்கிறது.
# காளிதாசன்

## படைப்புகள்

### இரகுவம்சம்

இராமபிரானின் முன்னோரான திலீபன் துவங்கி, **ரகு**, அஜன், தசரதன், **இராமன்**, லவன் - குசன், அவர்தம் வழி வந்தவர்களின் வாழ்க்கை வரலாற்றை சுருக்கமாகக் கூறும் காவியம் **ரகுவம்சம்** என காளிதாசரால் பாடப்பெற்றது.
# காளிதாசன்

## படைப்புகள்

### மேகதூதம்

குபேரனின் அரசவைச் சேவகன் சில கால அலுவல் பணி முடித்து தன் தலைவியைக் காண விரையும் செய்தியை தூதாக மேகத்தின் மூலம் அனுப்புவது மேகதூதம் ஆகும். இது ஏனைய தமிழ் இலக்கியங்களில் உள்ள *தூது* வகையினை ஒத்ததாகும். காளிதாசன் மேகத்தை வருணிக்கும் இடங்கள், காடு, மலை, ஆறு, ஏரி, மலர் என எல்லா இயற்கை வளங்களின் மீதும் மேகத்தின் பயணங்களை எண்ண ஓட்டங்களாக வருணிக்கிறார்.
# காளிதாசன்

## படைப்புகள்

### குமாரசம்பவம்

சிவபெருமானின் தவத்தைக் கலைத்ததால் மன்மதனை அவர் எரிப்பது, பார்வதி தேவியார் தவமிருந்து சிவனை அடைதல், முருகப்பெருமானின் பிறப்பு உள்ளிட்டவற்றை எடுத்தியம்புவது குமாரசம்பவம்.
# காளிதாசன்

## படைப்புகள்

### விக்கிரமோவர்சியம்

விட்டுச் செல்லும் ஊர்வசி, ரவி வர்மாவின் ஓவியம்]]  
புரூரவனுக்கும், சுவர்க்க நடனமங்கை ஊர்வசிக்குமுள்ள காதல் காவியம் விக்கிரமோவர்சியம். கேசி என்ற அரக்கனிடமிருந்து ஊர்வசியை மீட்டு, தேவேந்திரனிடம் புரூரவன் ஒப்படைக்கிறான். தேவேந்திரனும் ஊர்வசியை புரூரவனிடமே கொடுத்துவிடுகிறான். சில காலம் இணைந்து வாழ்ந்த இவர்கள் பிரிகின்றனர். இப்பிரிதலினால் ஏற்படும் மன உளைச்சலிருந்து இறுதியாக புரூரவன் மீள்கிறான்.
# காளிதாசன்

## படைப்புகள்

### மாளவிகாக்கினிமித்திரம்

மத்திய பிரதேச மாநிலத்திலுள்ள விதிஷாவைத் தலைநகராகக் கொண்டு ஆண்டுவந்த சுங்கப் பேரரசன் அக்கினிமித்திரன் தனது அரசியின் பணிப்பெண்ணான மாளவிகாவின் மீது காதல் கொள்வதும், பின்னர் மணப்பதுமான காவியம் மாளவிகாக்கினிமித்திரம் ஆகும்.
# காளிதாசன்

## படைப்புகள்

### இதர படைப்புகள்

- ருது சம்ஹாரம் - இருது சங்கார காவியம் என தமிழில் தி. சதாசிவ ஐயர் மொழிபெயர்த்துள்ளார். இக்காவியத்தில் இயற்கையின் பருவகாலங்களை அழகுற பாடியுள்ளார் காளிதாசர்.
# காளிதாசன்

## இதனையும் காண்க

- அக்கினிமித்திரன்
- கல்ஹானர்
- சூத்திரகர்
- விசாகதத்தர்
# பெர்டினண்ட் மகலன்

**பெர்டினண்ட் மகலன்** அல்லது **பெர்டினண்டு மகாலன்** (போர்த்துகீசு: Fernão de Magalhães, ; எசுப்பானியம் Fernando de Magallanes) (1480 - ஏப்ரல் 27, 1521) போர்த்துக்கேய மாலுமி. உலகைச் சுற்றிவந்த முதல் மனிதராக அறியப்படுகிறார். 1519 இல் உலகைக் கப்பல் மூலம் சுற்றிவந்து நிறைவு செய்தார். பசுபிக் கடலுக்கு அப்பெயரை இவர் இட்டார்.
# பெர்டினண்ட் மகலன்

## குடும்பச் சூழல்

போர்ச்சுகல்லின் வடக்குப் பகுதியிலுள்ள பொன்ரே டே பாரா எனும் பகுதியில் மகலன் பிறந்தார். இவருக்கு பன்னிரண்டு வயது இருக்கும்போதே 1492 இல் அவனது அப்பா இரண்டாம் ஜோன் மன்னனின் அரசிக்கு எடுபிடி வேலை செய்ய அரண்மனைக்கு அனுப்பினார். இருப்பினும் அவனது படிப்பு தடைப்படவில்லை. அவனது படிப்புச் செலவினை இரண்டாம் ஜோன் மன்னன் ஏற்றுக் கொண்டார். மகலனின் அண்ணாவின் பெயர் டியோகோ. அவனும் இரண்டாம் ஜோன் மன்னனின் ராணியான லியொனாராவிடம் பணி செய்து கொண்டிருந்தான். எதையும் ஆர்வத்துடன் செய்யும் மகலனை ஜோன்னுக்குப் பிடித்திருந்தது. அதனால் அவர் மகலனுக்கு இசை, நடனம், வேட்டையாடுதல் ,குதிரையேற்றம், குதிரைச்சண்டை, வாள்பயிற்சி, வானவியல், வரைபடம் தயாரித்தல் ஆகியவற்றையும் கற்றுக்கொடுத்தார். மகலன் படித்துக்கொண்டிருக்கும்போதே கொலம்பஸ் அதாவது 1492 ஆக்டோபர் 12 அன்று அமெரிக்காவில் கால் பதித்தார். இதனைக் கேட்ட மகலன் தானும் நாடுகளைக் கண்டுபிடிப்பதில் ஆர்வங்காட்டினான். மகலனின் கடல் ஆர்வத்தைத் தூண்டும் முன்னோடி நபராக வாஸ்கோ ட காமா விளங்கினார்.
# பெர்டினண்ட் மகலன்

## குடியேற்றவாதமும் மகலன் கடல் பயணமும்

குடியேற்ற வாதம் எனப்படுவது, மேற்குலக நாடுகள் பூமியிலுள்ள பல்வேறு நாடுகளைக் கைப்பற்றி உரிமைக் கொண்டாடுவதும், அந் நாடுகளைத் தம் நாட்டின் ஒரு பகுதியாக எண்ணி தம் குடிமக்களை ஆங்கே குடியமர்த்தி வாழச் செய்வதும், நிர்வகிக்க முனைவதும், தம்முடைய பண்பாடு, சமூக உணர்வு ஆகியவற்றை வேறூன்றச் செய்து, சமூக, அரசியல், பொருளாதாரம், பண்பாடு போன்றவற்றில் தம் இயல்புகளைப் புகுத்துவதும், கைப்பற்றப்பட்ட நாடுகளின் தனித்தன்மைகளைச் சிதைத்து மாற்றியமைப்பதும் ஆகும்.
# பெர்டினண்ட் மகலன்

## குடியேற்றவாதமும் மகலன் கடல் பயணமும்

### குடியேற்றத்திற்கான அடிப்படைக் காரணிகள்

மேற்கத்திய வாதத்தின் (Westernization) தலையாய குறிக்கோளாக விளங்கும் குடியேற்றம் உருவாவதற்கு மூன்று அடிப்படைக் காரணிகள் உள்ளன. அவையாவன:
1. தரைவழி வாணிபத் தடை
1. கல்வியின் மறுமலர்ச்சித் தன்மை
1. புதிய கடல்வழிக் கண்டுபிடிப்பின் மீதான ஆர்வம்
# பெர்டினண்ட் மகலன்

## மகலனின் கடல்வழிப் பயணத்திற்கான தூண்டுகோல்கள்

மேற்கத்திய நாடுகளிடையே தோன்றிய கல்வி மறுமலர்ச்சியினால் புத்தாக்கக் கண்டுபிடிப்புகளும், கலை, இலக்கியப் படைப்புகளும் உருவாகின. புதிய சிந்தனைகள் பல மக்களிடையே விதைக்கப்பட்டன. பழைமை வாதங்கள் புறந்தள்ளப்பட்டன. புதுமைகள் புகுத்தப்பட்டன. இது அனைத்திலும் நிகழ்ந்தது. மகலன் காலத்தில், பூமி தட்டையானது என்றும், ஓரிடத்திலிருந்து கடல் வழியாகப் பயணம் மேற்கொண்டு சுற்றிவர இயலாது என்றும் எடுத்துரைக்கப்பட்டு வந்தன. பதினைந்தாம் நூற்றாண்டில்தான் புவி கோள வடிவமுடையது என்னும் கருத்துப் பரப்பப்பட்டது. கி.பி.1492 இல் முதலாவது புவிக்கோளம் அமைக்கப்பட்டது.
இக் காலகட்டத்தில் தோன்றிய பூமி பற்றிய புதிய கருத்துகளும், புதிய கடல்வழிப் பாதைகளின் தேவைகளும், புதிய குடியேற்ற நாடுகளின் மீதான வேட்கைகளும் கடலோடிகளிடத்தில் பெரும் விருப்பத்தை உண்டுபண்ணியிருந்தன. தவிர, சில முன்னோடிக் கடலோடிகளின் உந்துதல்களும் கடல் பயணத்தின் மீதான உள்ளார்ந்த விருப்பங்களும் மகலனின் கடல்வழிப் பயணத்திற்கு தூண்டுகோல்களாக அமைந்தன.
# பெர்டினண்ட் மகலன்

## மகலனின் கடல்வழிப் பயணத்திற்கான தூண்டுகோல்கள்

### மகலனின் சாதனைகளின் ஆரம்பம்

1505 இல் வாஸ்கோடகாமா கீழைத்தேசம் நோக்கிய பயணத்தில் ஈடுபட்டார். இதில் இருபத்தொரு பயணக்கப்பல்கள் பயணித்தன. ஒரு கப்பலின் தளபதியாக மகலனும் திகழ்ந்தார். இதுவே மகலனின் முதல் கடல் பயணம் ஆகும். இதன்போது மொரோக்கோவின் பழங்குடியினரான மூர்ஸ் இன மக்களுடன் போர்புரிந்தபோது மகலனின் இடதுகளில் படுகாயம் ஏற்பட்டது. மகலனின் முதல் வரைபடம் போர்ச்சுக்கல்லில் இருந்து ஸ்பைஸ் தீவுகளுக்குச் செல்லும் வழி. மகலனை மன்னர் மானுவேல் அவமானப்படுத்தியாதல் மனமுடைந்து ஸ்பானியாவில் இருந்து வெளியேறி போல்டோர்க்குச் சென்றார். இவரை ஸ்பெயினுக்குச் செல்லும்படி வானவியல் நிபுணரான டை டி பிலேரியா, கப்பலோட்டி ஜான், அரசசவை அதிகாரியான பார்போசா கூறினர். இவர்கள் கூறியது சரியா என்று யோசித்துக் கொண்டிருந்தார் மகலன். இந்நிலையில் இந்தியாவின் மேற்குத திசையில் குறுகிய கடல்வழிப் பாதையைக் கண்டுபிடிப்பது ஸ்பெயின் அரசனின் விருப்பமாக இருந்தது. பின் ஸ்பெயின் நாட்டு மன்னர் மகலனிடம் ஸ்பைஸ் தீவுக்கான வழி உள்ளது எனத் தெரிந்ததும் ஸ்பெயின்னுக்குக் கூப்பிட்டார். மகலன் மன்னர் மானுவேலைப் பழிவாங்கும் நோக்கில் 1512 ஆக்டோபர் 12 அன்று போர்ச்சுக்கல்லை விட்டு வெளியேறினார். மகலன் 1519 செப்டெம்பர் 21 அன்று ஹான்செப்சன், சாண்டியாகோ, சான் அந்தோனியா, டிரினியாட், விக்டோரியா எனும் ஐந்து கப்பல்கள் உட்பட 241 மாலுமிகளுடன் அடுத்த இரண்டு வருடங்களுக்குத் தேவையான உணவுகளும், ஆயுதங்களும், விற்கும் பண்டங்களும் ஏற்றிக் கொண்டு செவல்லே துறைமுகத்தில் இருந்து புறப்பட்டார்.  
5 கப்பல்களும் அவற்றின் தளபதிகளும்
- சான் அந்தோனியா-கார்டஜெனா மற்றும் டிகொகா
- ஹான் செப்சன்-கொஸாடா
- விக்டோரியா-மென்போசா
- டிரினிடாட்-மெகல்லன்
- சாண்டியோகோ- ---
# பெர்டினண்ட் மகலன்

## மகலனின் கடல்வழிப் பயணத்திற்கான தூண்டுகோல்கள்

### மகலனின் கடல்வழிப் பயணம்

ஸ்பெயின் மன்னனின் உதவிகளைப் பெற்றுக்கொண்டு, மகலன் சிறிய பாய்மரக் கப்பல்களில் தம் கடல்வழிப் பயணத்தைத் தொடங்கினார். இப்பாய்மரக் கப்பல்கள் காற்றின் திசை வேகத்திற்கேற்ப பயணிப்பவையாகும். மகலன் தன் கடற்பயணக் குழுவினருடன் இரண்டு மாதங்களாகப் பயணித்து அட்லாண்டிக் பெருங்கடலைக் கடந்தார். அதன்பின், இக்குழு தென் அமெரிக்கக் கண்டத்தின் தென்கோடியிலுள்ள கரையினை வந்தடைந்தது. இப் பயணத்திற்கிடையில், மகலன் குழுவினர் பயணித்துவந்த ஐந்து பாய்மரக் கப்பல்களில் ஒன்று தென் அமெரிக்கக் கரையில் காணப்பட்ட ஒரு பெரும்பாறையில் மோதிச் சேதமுற்றது. அதன்பின்னர், மகலன் பெயர்பெற்ற **மகலன் தொடுகடல்** (Magellan's Strait) வழியாக இவருடைய கப்பல்கள் பசிபிக் பெருங்கடலைக் கடக்கத் தொடங்கின. மகலன் நான்காவதாக 1521 சனவரி 25 அன்று செயின்ட் பால் தீவுகளில் இறங்கினான். அதன் இன்றைய பெயர் புகாபுகா ஆகும். இது பசுபிகின் தென்முனையில் உள்ளது. மகலன் ஐந்தாவதாக செப்டம்பர் 06, 1521 அன்று மரியனாத்தீவின் பழங்குடியினரான சமோரா போராடி அத்தீவில் கால் பதித்தனர். மகலன் ஆறாவதாக 1522 மார்ச்சு 16 அன்று கிட்டத்தட்ட 150 பேருடன் பிலிப்பைன்ஸின் ஹோமொன்ஹான் தீவை அடைந்தனர். இதன்மூலம் பிலிப்பைன்ஸில் காலடி எடுத்து வைத்த முதல் ஐரோப்பியர் என்ற பெருமை மகலனுக்குக் கிடைத்தது. மகலன் 1522 ஏப்ரல் 02 அன்று பிலிப்பைன்ஸின் இன்னொரு தீவான செர்பூவுக்கும் சென்று அதனை ஸ்பெயினின் அதிகாரத்துக்குள் கொண்டுவர நினைத்து கிறிஸ்தவ சமயத்தைப் பரப்பினார்.
# பெர்டினண்ட் மகலன்

## சாதனைகள்

மகலனின் கடல்வழிப் பயணத்தின் காரணமாக, ஐரோப்பிய நாடுகளிடையே புதிய கடல்வழிப் பாதைகளும் நாடுகள் கைப்பற்றும் நடவடிக்கைகளும் புதுக் குடியேற்றங்களும் விரைவாக நிகழத் தொடங்கின. காலனித்துவ தத்துவமும் ஆட்சி அதிகார மேலாண்மை நடவடிக்கையும் தீவிரமாகின. இந்த அரிய சாதனையினைப் பெர்டினென்ட் மகலன் நிகழ்த்திட, ஐந்து சிறிய பாய்மரக் கப்பல்கள், இருநூற்று நாற்பத்தொன்று மாலுமிகள், 69,800 கி.மீ. பயணத் தொலைவுகள், மூன்று ஆண்டுகள் மட்டுமல்ல, தம் உயிரையும் பணயமாக்கிக் கொண்டார்.  
##### இறப்பு
மகலன் பிலிப்பைன்ஸின் மக்டன் பகுதியின் தலைவனான லாபுலாபுவிடம் 6 பேர் கொண்டு போர் செய்யச் சென்றபோது அப்போரில் மகலன் இறந்துவிட்டார். இவர் இறந்தபின் அவரது கூட்டத்தில் ஒருவரான கார்வால்ஹோ என்பவன் அவர்களது கப்பல்களில் ஒன்றான ஹான்செப்சனுக்குத் தீ வைத்தான். மகலனின் விசுவாசியான ஹென்றி புதிதாகத் தலைமைதாங்கிய சிலரைக் கொன்றான். பின் எல்போன்சா என்பவர் தலைமை என்பவர் ஸ்பைஸ் தீவுக்குக் கிளம்பினார்.கடைசிக்கப்பலான விக்டோரியா 6 பேருடன் 1522 மே 06 அன்று ஆபிரிக்காக் கண்டத்தின் தென்முனையிலுள்ள கேப் குட் ஹோப்பையும், யூலை 09 இல் கேப் வேர்டேவையும்,செப்டெம்பர் 06 இல் ஸ்பெயினையும் அடைந்தது. மொத்தப் பயணத்தூரம் 69800 கி.மீ. ஸ்பெயினுக்குத் திரும்பியவர்கள் செபெச்டியன் உட்பட பதினெட்டுப்பேர். மகலனின் கனவு அவரையும் பலிகொடுத்து நிறைவுக்கு வந்தது.
# பெர்டினண்ட் மகலன்

## நினைவுகள்

நாட்டின் பண்டாரா எரினாசு பகுதியில் உள்ள பெர்டினென்ட் மகலனின் சிலை.]]  
மானிடர் வாழும் சூரியக் குடும்பம் இருக்கும் பால் வழி பேரடையின் துணைப்பேரடைகளுக்கு சூரியக் குடும்பம் மெகல்லானிய மேகங்கள் என கி. பி. 1800க்கு பிறகு பெயர் வைக்கப்பட்டது. நிலவில் உள்ள இரண்டு முகடுகளுக்கும் செவ்வாய் கோளில் இருக்கும் ஒரு முகடுக்கும் இவரின் பெயரை நினைவுருத்தும் வண்ணம் மகல்கியன்சு என ஒட்டுப்பெயருடன் பெயர் சூட்டப்பட்டன.
# சேக் முஜிபுர் ரகுமான்

**சேக் முஜிபுர் ரகுமான்** (வங்காள மொழி: শেখ মুজিবর রহমান *Shekh Mujibur Rôhman*) (மார்ச் 17, 1920 – ஆகஸ்ட் 15, 1975) கிழக்கு பாகிஸ்தானின் வங்காள மக்களின் தலைவராக இருந்தவர். வங்காள தேசத்தின் தந்தை எனப் போற்றப்படுகிறார். அவாமி லீக் கட்சியின் தலைவராகவும் வங்காள தேசத்தின் முதலாவது அதிபராகவும் பின்னர் இறக்கும் வரையில் அந்நாட்டின் முதலாவது தலைமை அமைச்சராகவும் இருந்தவர். இவரும் இவரது குடும்பத்தினரும் 1975 இல் படுகொலை செய்யப்பட்டனர். இவர் குடும்பத்தில் உயிர்தப்பிய சேக் ஹசீனா 1996–2001 காலப்பகுதியில் வங்கதேசத்தின் தலைமை அமைச்சராக இருந்தார்.  
வங்காளதேச விடுதலைப் போரின் போது 1971-இல் முஜிப் வங்காளதேசம் விடுதலை பெற்றதாக அறிவித்தார். இவர் மேற்கு பாக்கித்தான் சிறையில் இருந்தபோது இவரை வங்காளதேசத்தின் முதல் அரசின் தலைவராக வங்காளதேசத் தேசியவாதிகள் அறிவித்தனர்.
# சேக் முஜிபுர் ரகுமான்

## பிறப்பும்,கல்வியும்

ஷேக் முஜிப்புர் ரஹ்மான் – (Sheik Mujibur Rahman) – மார்ச் 17 பிரித்தானியாவின் இந்தியாவின் கிழக்கு வங்கப் பகுதியின் ஃபரீத்புர் மாவட்டத்தில் டோங்கிபுரா கிராமத்தில் பிறந்தவர் (1920). கோபால்கஞ்ச் அரசுப் பள்ளியிலும் மாத்ரிபூர் இஸ்லாமியா உயர்நிலைப் பள்ளியிலும் படித்தார். அனைவரிடமும் நன்கு பழகும், விளையாட்டில் விருப்பம் கொண்ட இளைஞராக இருந்தார். படிப்பில் கெட்டிக்கார மாணவன் என்று சொல்லிக்கொள்ளும்படி இல்லை என்றாலும் ஆசிரியர்களாலும் நண்பர்களாலும் மிகவும் விரும்பப்பட்டார்.
# சேக் முஜிபுர் ரகுமான்

## அரசியலில்

இவர்களுக்கு சொந்தமான கொஞ்சம் நிலம் இருந்தது. தனது பகுதியில் இருந்த பஞ்சத்தால் பாதிக்கப்பட்ட விவசாயிகளுக்கு அரிசியை விநியோகம் செய்தார். இது எதிர்காலத் தலைவராக பொறுப்பேற்க இருந்த இவரது தலைமைப்பண்புக்கு அடையாளமான இருந்தது. 1940-ல் அகில இந்திய முஸ்லீம் மாணவர் அமைப்பில் சேர்ந்த பிறகு அரசியலில் தீவிரமாக ஈடுபடத் தொடங்கினார். இஸ்லாமியா கல்லூரியில் (தற்போதைய மவுலானா ஆஜாத் கல்லூரி) சட்டம் பயின்றார். 1943-ல் பெங்காலி முஸ்லீம் லீகில் சேர்ந்தார். இந்த சமயத்தில் பாகிஸ்தான் என்ற இஸ்லாமிய தனி நாட்டுக்காக உழைத்தார். 1946-ல் இஸ்லாமியா கல்லூரி மாணவ யூனியனின் பொதுச்செயலாளராக தேர்ந்தெடுக்கப்பட்டார். 1947-ல் பட்டம் பெற்றார். பிரிவினைக்குப் பிறகு இவர் புதிதாகப் பிறந்த பாகிஸ்தானில் இருக்கவே விரும்பினார். கிழக்கு பாகிஸ்தான் டாக்கா பல்கலைக்கழகத்தில் மேற்படிப்பில் சேர்ந்தார். அந்தப் பகுதியின் முக்கியமான மாணவர் அரசியல் தலைவராக உயர்ந்தார். இந்த சந்தர்ப்பத்தில் பரவலாக நிலவிய வறுமை, வேலையின்மை, மோசமான வாழ்க்கைத்தரம் இவற்றிற்கான தீர்வாக சோஷலிஸம் இருக்கும் என்று இவர் உறுதியாக நம்பினார். இவர் தான் ஒரு பெங்காலி என்பதில் ஆழ்ந்த பெருமை கொண்டிருந்தார்.
# சேக் முஜிபுர் ரகுமான்

## மொழிப்போர்

கிழக்கு பாகிஸ்தானில் பேசப்படும் பெரும்பான்மையானவர்களின் மொழி பெங்காலியாக இருந்தாலும்
1949-ல் பாகிஸ்தானில் உருது மட்டுமே ஒரே அதிகாரபூர்வ தேசிய மொழியாக அறிவிக்கப்பட்டது. முகம்மது அலி ஜின்னா கிழக்கு வங்கத்தில் இருக்கும் மக்களும் உருதுவையே தங்கள் தேசிய மொழியாக ஏற்க வேண்டும் என்று அறிவித்தார். அதைத் தொடர்ந்து, மக்கள் இதற்கு எதிராக கடுமையான எதிர்ப்புகள் கிளம்பின. மாணவர் தலைவராக இருந்த இவர் வேலைநிறுத்தம், ஆர்ப்பாட்டங்களுக்குத் தலைமையேற்று நடத்தினர். கைது செய்யப்பட்டார். சிறையில் இருந்தவாறே 13 நாட்கள் உண்ணாவிரதம் மேற்கொண்டார். தொடர்ந்து ஆர்ப்பாட்டங்களும் கிளர்ச்சிகளும் நடத்தப்பட்டதால், இவர் உடனடியாக விடுதலை செய்யப்பட்டார். முஸ்லீம் லீக் கட்சியிலிருந்து விலகி அவாமி லீக் கட்சியில் இணைந்தார். இதன் கிழக்கு வங்கப் பிரிவின் பொதுச் செயலாளராக தேர்ந்தெடுக்கப்பட்டார். இரண்டாவது பாகிஸ்தான் சட்டசபைத் தேர்தலில் வெற்றி பெற்று 1955 முதல் 1958 வரை பணியாற்றினார். 1956-ல் கிழக்கு வங்கம், கிழக்கு பாகிஸ்தான் என்று பெயர் மாற்றம் செய்யப்பட்டது. ஆனால், இவர் வங்க மக்களின் பாரம்பர்ய அடையாளம் மதிக்கப்பட வேண்டும் என்றும் வங்க மொழியை அதிகாரபூர்வ மொழியாக அறிவிக்க வேண்டும் என்றும் இவர் வலியுறுத்தினார். 1958-ல் ஜெனரல் அயுப் கான் அரசியல் அமைப்பை ரத்து செய்துவிட்டு ராணுவ ஆட்சியைக் கொண்டு வந்தார். இதை எதிர்த்த முஜிபுர் கைது செய்யப்பட்டு 1961வரை சிறையில் அடைக்கப்பட்டார்.
# சேக் முஜிபுர் ரகுமான்

## தனிநாட்டுக்கோரிக்கை

சிறையிலிருந்து வெளிவந்த இவர், மாணவத் தலைவர்களைக் கொண்ட ஸ்வாதீன் பெங்காலி பிபோபி பரிஷத் (சுதந்தர வங்க புரட்சி கவுன்சில்) என்ற தலைமறைவு இயக்கத்தைத் தொடங்கினார். வங்க மக்களின் அரசியல் அதிகாரத்துக்காகவும் கிழக்கு பாகிஸ்தானின் விடுதலைக்காகவும் இவர்கள் பாடுபட்டனர். தொடர்ந்து ஜனநாயகம் மறுக்கப்பட்டு வந்ததால், 1966-ல் அவர் கார்டர் ஆஃப் சர்வைவல் என்ற 6 கோரிக்கைகள் அடங்கிய ஒரு பிரகடனத்தை வெளியிட்டார். இதில் சுயாட்சி, குறிப்பிடத்தக்க அளவு அரசியல், பொருளாதார மற்றும் பாதுகாப்பு சுதந்தரம் ஆகியவை வலியுறுத்தப்பட்டன. இவருக்கு இந்துக்கள் உள்ளிட்ட அனைத்து வங்காளிகளின் ஏகோபித்த ஆதரவு கிடைத்தது. பல முறை கைது செய்யப்பட்டார். இவர் வங்காளிகளால் வங்கபந்து (வங்காளிகளின் நண்பர்) என்று குறிப்பிடப்பட்டார். 1970-ல் நடைபெற்ற பாகிஸ்தான் பொதுத் தேர்தல்களில் முஜிபுர் ரஹ்மானின் தலைமையிலான அவாமி லீக் கட்சி அறுதி பெரும்பான்மை பெற்று வென்றது. ஆனால் பெரும்பான்மை பாகிஸ்தான் ராணுவமும் இஸ்லாமிய அரசியல் கட்சிகளும் இவர் பாகிஸ்தான் பிரதமராக வருவதை எதிர்த்தனர். பூட்டோவுடன் இணைந்து கூட்டணி அரசு அமைக்கலாம் என்று ஆலோசனை செய்யப்பட்டது. பூட்டோ ஜனாதிபதியாகவும் முஜிபுர் பிரதமராகவும் பதவி ஏற்பட்டது என்று முடிவு செய்யப்பட்டது. ஆனால், அப்போதைய ஜனாதிபதி யாஹியா கான் அரசு அமைவதைத் தள்ளிப்போட்டார். அதோடு ராணுவச் சட்டத்தைக் கொண்டு வந்தார். அவாமி லீக் கட்சியை தடைசெய்தார். வங்காள தலைவர்களையும் முஜிபுரையும் கைது செய்ய உத்தவிட்டார்.
# சேக் முஜிபுர் ரகுமான்

## வங்கதேசம் உருவாக்கம்

மாபெரும் புரட்சி வெடித்தது. ஏராளமான அப்பாவி மக்கள் கொல்லப்பட்டனர். இவர் கைது செய்யப்பட்டு பாகிஸ்தான் கொண்டு செல்லப்பட்டார். முக்தி வாஹினி படை உருவானது. ஏராளமானவர்கள் அகதிகளாக இந்தியா வந்தனர். இந்திய ராணுவம் இவர்களுக்கு உதவ முன்வந்தது. இந்திய ராணுவத்துடன் உதவியுடன் முக்தி வாஹினி படையினர் பாகிஸ்தான் ராணுவத்தினருடன் போரிட்டனர். இறுதியில் பாகிஸ்தான் ராணுவம் சரணடைந்தது. வங்க தேசம் உருவானது. அதன் முதல் பிரதமரானார். ஆனால், ராணுவத்தினர் சதியினால் 1975-ல் வெளியூரில் படித்துக்கொண்டிருந்த இரு மகள்கள் தவிர அவரும் இவரது குடும்ப உறுப்பினர்களும் படுகொலை செய்யப்பட்டனர். வங்கத்தின் தந்தை என்று போற்றப்பட்ட இவர், 1975-ல் 55-வது வயதில் கொல்லப்பட்டார்.
# மார்கரெட் தாட்சர்

## மார்கரெட் ஹில்டா தாட்சர்

**மார்கரெட் ஹில்டா தாட்சர்** (*Margaret Hilda Thatcher*, *Baroness Thatcher,* 13 அக்டோபர் 1925 – 8 ஏப்ரல் 2013) பிரித்தானியாவின் முதல் மற்றும் ஒரே பெண் பிரதமர் ஆவார். பிரித்தானிய கன்சர்வேட்டிவ் கட்சியின் அரசியல்வாதியான இவர் மூன்று முறை தொடர்ச்சியாக பிரதமராகத் தேர்ந்தெடுக்கப்பட்டவர். இருபதாம் நூற்றாண்டில் நீண்டகாலம் பொறுப்பாற்றிய பிரித்தானிய பிரதமராக 1979 முதல் 1990 வரை தொடர்ச்சியாக பணியாற்றினார். 1975 முதல் 1990 வரை தமது கன்சர்வேட்டிவ் கட்சியின் தலைவராகப் பணியாற்றி உள்ளார். சோவியத் இதழாளர் ஒருவரால் தாட்சரின் சோசலிச வெறுப்பு மற்றும் தொழிற்சங்கங்கள் மீதான அவரின் அடக்குமுறைகள் காரணமாக பிரித்தானியாவின் *இரும்புப் பெண்மணி* என அழைக்கப்பட்டார்; அதுவே அவரது விடாநிலை அரசியலையும் தலைமைப் பண்பையும் குறிக்கின்ற அடைபெயராக பிரித்தானிய வலதுசாரிகளாலும் அழைக்கப்படலாயிற்று. இவரால் செயலாக்கப்பட்ட கொள்கைகள் *தாட்சரிசம்* என அழைக்கப்படலாயிற்று.  
வேதியியல் ஆய்வாளராக துவங்கிய மார்கரெட்பின்னர் சட்டம் படித்து பார் அட் லா ஆனார். 1959ஆம் ஆண்டில் நாடாளுமன்ற உறுப்பினராக பின்ச்லே தொகுதியிலிருந்து தேர்ந்தெடுக்கப்பட்டார். 1970இல் எட்வர்டு ஹீத் தலைமையேற்ற அரசில் கல்வித்துறை அமைச்சராகப் பொறுப்பேற்றார். 1975ஆம் ஆண்டில் நடந்த கன்சர்வேட்டிவ் கட்சியின் உட்கட்சித் தேர்தலில் ஹீத்தை தோற்கடித்து பிரித்தானிய எதிர்கட்சித் தலைவரானார். 1979ஆம் ஆண்டில் நடந்த பொதுத்தேர்தலில் வெற்றிபெற்று பிரதமராகப் பொறுப்பேற்றார்.  
1970-களில் உலகின் பல்வேறு முதலாளித்துவ நாடுகள் பிரிட்டன் உட்பட கடுமையான நெருக்கடியை சந்தித்துக் கொண்டிருந்த நிலையில் தாட்சர் பிரிட்டனின் பிரதமராக பொறுப்பேற்றார். பிரதமராகப் பொறுப்பேற்ற பின்னர் நாட்டின் வீழ்ந்துவரும் பொருளாதாரத்தை நிலைநிறுத்த தொடர்ந்து பல அரசியல் மற்றும் பொருளாதாரச் சீர்திருத்தங்களை அறிமுகப்படுத்தினார்.
பதவியேற்றவுடன் ஆற்றிய உரையில் தனது கொள்கைகள் என்னவென்பதை பிரகடனப்படுத்தினார்.
அவரது அரசியல் கொள்கையும் பொருளியல் கொள்கைகளும் விதி களைவு (முக்கியமாக நிதித்துறையில்), நெகிழ்வான தொழிலாளர் சந்தைகள், அரசுத்துறையைத் தனியார்மயமாக்கல், தொழிற்சங்கங்களின் வலிமை மற்றும் தாக்கத்தை குறைத்தல் ஆகியவற்றை வலியுறுத்துவனவாக இருந்தன. துவக்கத்தில் இவரது கொள்கைகளால் மிகவும் புகழ் பெற்றார்; பின்னர் நாட்டின் பொருளியல் சரிவு, வேலையில்லாத் திண்டாட்டம் ஆகியவற்றால் புகழ் மங்கியது. 1982இல் இவர் பாக்லாந்து போரில் பெற்ற வெற்றி மற்றும் பொருளாதார மீட்சி இவருக்கு மீண்டும் ஆதரவைப் பெருக்கியது. இதனால் 1983ஆம் ஆண்டு நடந்த பொதுத்தேர்தலில் மீண்டும் வெற்றி பெற்றார்.
# மார்கரெட் தாட்சர்

## தாட்சரிசம்

பணக்காரர்களை பலவீனப்படுத்தி தொழிலாளர்களை வாழ வைக்க முடியாது என்பது அதில் ஒன்று. பலமானவர்களை பலவீனப்படுத்துவதன் மூலம் பலவீனர்களை பலப்படுத்திவிட முடியாது என்ற ஆபிரகாம் லிங்கனின் பொன்மொழியையும் அவர் மேற்கோள் காட்டினார். 1979ம் ஆண்டு கன்சர்வேட்டிவ் கட்சி எனப்படும் பழமைவாதக் கட்சியின் சார்பில் பிரதமராக பொறுப்பேற்ற அவர், 1990ம் ஆண்டு வரை பிரதமராக இருந்தார். ஆட்சிக்கு வந்தவுடனேயே மக்கள் நலத்திட்டங்களுக்கு வேட்டு வைத்ததுதான் அவர் செய்த முதல் சாதனையாகும்.
# மார்கரெட் தாட்சர்

## தாட்சரிசம்

### தொழிலாளர்களுக்கு எதிரான கொள்கை

ஓய்வூதியம் உட்பட தொழிலாளர்களின் பல்வேறு சலுகைகளை அவர் பறித்தார். பொதுத்துறை நிறுவனங்களை தனியார்மயமாக்குவதில் முனைப்பு காட்டினார். அவர் பொறுப்புக்கு வந்த பொழுது பிரிட்டனின் பணவீக்க விகிதம் 27 சதவிகிதமாக இருந்தது. இதைச் சமாளிக்க அவர் தனியார்மயத்தை ஊக்குவிக்கும் பாதையைப் பின்பற்றினார். பிரிட்டனில் 130 ஆண்டுகளாக பணியாற்றி வந்த டியுசி எனும் தொழிற்சங்கத்தை முடக்கினார். தொழிற்சங்க உரிமைகள் மீது கடும் தாக்குதல் தொடுத்தார். தொழிற்சங்கங்களுக்கு நிர்வாகம் மூலம் சந்தா பிடித்து தரப்படாது என்று திருத்தம் கொண்டு வந்தார். அவரது ஆட்சிக்காலத்தில்தான் பிரிட்டனின் வரலாறு காணாத சுரங்கத் தொழிலாளர்களின் போராட்டம் வெடித்தது.  
சுரங்க தொழிலாளர் சங்கத்தின் தலைவரான ஆர்தர் ஸ்கர்ட்கல் என்பவரை கைது செய்து சிறையிலடைத் தார். அவர் சோவியத் ஏஜெண்ட் என்று பொய்க்குற்றச்சாட்டை சுமத்தினார். பிரிட்டன் சுரங்கத் தொழிலாளர்களுக்கு சம்பளம் கொடுப்பதற்கு பதிலாக ஆஸ்திரேலியாவிலிருந்து மலிவு விலையில் நிலக்கரியை இறக்குமதி செய்யலாம் என்று அவர் முதலாளிகளுக்கு வழிகாட்டினார். தாட்சர் கொண்டு வந்த பொருளாதார சீர்திருத்தம் என்பது பொதுவாக நவீன தாராளமயமாக்கல் பாதைக்கு வழிவகுத்தது.  
1987இல் மீண்டும் வெற்றிபெற்று பிரதமரானார். இந்தக் காலகட்டத்தில் அவர் விதித்த *கம்யூனிட்டி சார்ஜ்* என்ற வரி மக்களிடையே கசப்பை ஏற்படுத்தியது. அதே நேரத்தில் அமைச்சரவையில் அவரது ஐரோப்பிய ஒன்றியம் குறித்த கருத்துக்களும் ஏற்கப்பட வில்லை. இதனையடுத்து 1990இல் நவம்பர் மாதம் தமது பதவியிலிருந்து விலகினார். இவருக்கு வாழ்நாள் முழுமையும் பிரபுக்கள் அவையில் அங்கத்தினாராக செயல்பட ஏதுவாக லின்கன்சையர் கவுன்டியின் கெஸ்டவென் தொகுதியின் பரோனசாக அரசப்பதவி வழங்கப்பட்டது.  
பொதுத்துறையை தனியார்மயமாக்குவது தொழிலாளர் உரிமைகளை நீர்த்துப்போகச் செய்வது சமூக நலத்திட்டங்களை வெட்டுவது என்பது தான் தாட்சர் பின்பற்றிய கொள்கை...
# அபூர்வ ராகங்கள்

***அபூர்வ ராகங்கள்*** (*Apoorva Raagangal*) (1975) ஆம் ஆண்டு வெளிவந்த தமிழ்த் திரைப்படம். கே.பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன், ஸ்ரீவித்யா, ரஜினிகாந்த் போன்ற பலர் நடித்துள்ளனர்.
# அபூர்வ ராகங்கள்

## நடிகர்கள்

| நடிகர் | கதாபாத்திரம் |
| --- | --- |
| கமல்ஹாசன் | பிரசன்னா |
| ஸ்ரீவித்யா | எம். ஆர். பைரவி |
| மேஜர் சுந்தரராஜன் | மகேந்திரன் |
| ஜெயசுதா | ரஞ்சனி |
| நாகேஷ் | டாக்டர். சூரி/ஹரி |
| ரஜினிகாந்த் | பாண்டியன் |
| ஒய். ஜி. மகேந்திரன் | சிறப்புத் தோற்றம் |
| கண்ணதாசன் | சிறப்புத் தோற்றம் |
| ஜெய்சங்கர் | சிறப்புத் தோற்றம் |
# அபூர்வ ராகங்கள்

## பாடல்கள்

எம். எஸ். விஸ்வநாதன் அவர்களால் பாடல் இசை இயற்றப்பட்டது மற்றும் கண்ணதாசன் அவர்களால் அனைத்து பாடல்களும் எழுதப்பட்டது. வாணி ஜெயராம் அவர்களால் பாடப்பட்ட "ஏழு சுவரங்களுக்குள்" எனும் பாடல் வெற்றியடைந்ததும் அல்லாமல் அவருக்கு தேசிய விருதினையும் வாங்கி தந்தது.  
"அதிசய ராகம்" பாடல் மகாதி ராகம் அடிப்படையில் பாடப்பட்டது, மற்றும் "ஏழ சுரங்களுக்குள்" பாடல் பந்துவரலி ராகம் அடிப்படையாக கொண்டது, மற்றும் "கேள்வியின் நாயகனே" பாடல் துர்பாரிகனடா ராகம் அடிப்படையாக பாடப்பட்டது.  
| **எண்.** | **பாடல்** | **பாடகர்கள்** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | "அதிசய ராகம்" | கே. ஜே. யேசுதாஸ் | கண்ணதாசன் | 04:02 |
| 2 | "கை கொட்டி சிரிப்பார்கள்" | சியாக் முகமது | 03:05 |  |
| 3 | "கேள்வியின் நாயகனே" | வாணி ஜெயராம், பி.எஸ்.சசுரேகா | 07:25 |  |
| 4 | "ஏழு சுவரங்களுக்குள்" | வாணி ஜெயராம் | 06:08 |  |
# அபூர்வ ராகங்கள்

## விருதுகள்

1975ஆம் ஆண்டிற்கான **தேசிய திரைப்பட விருதுகள், இந்தியா** வழங்கப்பட்ட ஆண்டு 1976.  
- வென்ற விருது - வெண் தாமரை விருது - **சிறந்த தமிழ்த் திரைப்படத்துக்கான தேசிய விருது **.
- வென்ற விருது - வெண் தாமரை விருது - **சிறந்த ஒளிப்பதிவு** - B. S. லோக்நாத்
- சிறந்த பெண் பின்னணிப் பாடகருக்கான தேசியத் திரைப்பட விருது - **வாணி ஜெயராமுக்கு** இப்படத்தில் பாடியமைக்காகக் கிடைத்தது.  
**தென்னிந்திய பிலிம்பேர் விருதுகள்**
- சிறந்த தமிழ் நடிகருக்கான பிலிம்பேர் விருது&nbsp;— கமல்ஹாசன்
- சிறந்த இயக்குநருக்கான பிலிம்பேர் விருது – தமிழ்&nbsp;— கே.பாலச்சந்தர்
- சிறந்த திரைப்படத்துக்கான ஃபிலிம்பேர் விருது - தமிழ்&nbsp;— டி.ஜெயலட்சுமி, ஜி. விஜயலட்சுமி
# அபூர்வ ராகங்கள்

## துணுக்குகள்

- ரஜினிகாந்த் இத்திரைப்படத்தின் மூலம் தமிழ்த் திரைத்துறைக்கு அறிமுகமானார்.
# படையப்பா

***படையப்பா*** (*Padayappa*) 1999 ஆம் ஆண்டு வெளிவந்த ஒரு தமிழ்த் திரைப்படமாகும். கே. எஸ். ரவிக்குமார் இயக்கத்தில் வெளிவந்த இத்திரைப்படத்தில் சிவாஜி கணேசன், ரஜினிகாந்த், சௌந்தர்யா, ரம்யா கிருஷ்ணன், நாசர், மணிவண்ணன், அப்பாஸ் எனப் பலரும் நடித்துள்ளனர்.  
பொறியாளர் படையப்பாவை (ரஜினிகாந்த்) சுற்றி வருகிறது, அவரது தந்தை (சிவாஜி கணேசன்) ஏமாற்றப்பட்டவுடன் அதிர்ச்சியில் இறந்துவிடுகிறார் மற்றும் அவரது வளர்ப்பு சகோதரனிடம் (மணிவண்ணன்) தனது சொத்தை இழக்கிறார். நீலாம்பரி (ரம்யா கிருஷ்ணன்) ஆரம்பத்தில் படையப்பாவை காதலிக்கிறாள், ஆனால் அவனது குடும்பம் அவளது தந்தையை (ராதா ரவி) அவமானப்படுத்திய பிறகு அவனையும் அவனது காதல் ஆர்வலரான வசுந்தராவையும் (சௌந்தர்யா) பழிவாங்க திட்டமிடுகிறார். நீலாம்பரி போட்ட தடைகளையெல்லாம் தாண்டி படையப்பா பொருளாதார வெற்றிக்கு திரும்புவதும், தன் மகள்களின் திருமணத்தை ஏற்பாடு செய்வதும் மீதி கதை.  
படத்தின் முதன்மை புகைப்படம் எடுப்பது அக்டோபர் 1998 இல் தொடங்கியது. படையப்பா 10 ஏப்ரல் 1999 அன்று தமிழ் புத்தாண்டு தினத்தன்று வெளியிடப்பட்டது. 210 பிரிண்டுகள் மற்றும் 700,000 ஆடியோ கேசட்டுகளுடன் உலகம் முழுவதும் வெளியான முதல் தமிழ்த் திரைப்படம் இதுவாகும். அந்த நேரத்தில் தமிழ் சினிமாவின் அதிக வசூல் செய்த படம் இது. ரம்யா கிருஷ்ணனின் நடிப்பு பாராட்டப்பட்டது, சிறந்த நடிகைக்கான பிலிம்பேர் விருதை வென்றார். இப்படம் ஐந்து தமிழ்நாடு மாநில திரைப்பட விருதுகளையும் வென்றது.
# படையப்பா

## நடிகர்கள்

சிவாஜி கணேசன்- படையப்பாவின் தந்தை  
ரஜினிகாந்த்- ஆறுபடையப்பா (படையப்பா)  
ரம்யா கிருஷ்ணன்- நீலாம்பரி  
சௌந்தர்யா- வசுந்தரா  
லட்சுமி- படையப்பாவின் தாய்  
மணிவண்ணன்- படையப்பாவின் தந்தையின் வளர்ப்பு சகோதரர்  
நாசர்- சூர்யபிரகாஷ்  
ரமேஷ் கண்ணா-முருகேசன்  
அப்பாஸ்- சந்துரு  
பிரீதா- அனிதா  
வடிவுக்கரசி- வசுந்தராவின் அம்மா  
ராதாரவி- நீலாம்பரியின் தந்தை  
சித்தாரா- படையப்பாவின் சகோதரி  
அனு மோகன்- சூர்யபிரகாஷின் உதவியாளர்  
சத்யப்பிரியா- நீலாம்பரியின் தாய்  
பிரகாஷ் ராஜ்- சுப்ரமணியம்  
மன்சூர் அலி கான்- கிருஷ்ணசாமி முதலியார்  
வாசு விக்ரம்-படையப்பாவின் உறவினர்  
ராஜா ரவீந்திரன்-படையப்பாவின் உறவினர்  
லாவண்யா-சூர்யபிரகாஷ் மனைவி  
கானல் கண்ணன்-நீலாம்பரியிடம் பாம்பைக் கொல்லச் சொன்ன விவசாயி  
மோகன் ராமன் - வழக்கறிஞர்  
ரவி ராகவேந்திரா-ரவி செல்லையா  
கோவை செந்தில்-கிராமத்து மனிதர்  
"கிக்கு ஏறுதே" பாடலில் கே. எஸ். ரவிக்குமார் சிறப்புத் தோற்றத்தில்  
"என் பேரு படையப்பா" பாடலில் அரவிந்த் ஆகாஷ்-நடனக் கலைஞர்  
"என் பேரு படையப்பா" பாடலில் ரோபோ சங்கர்-நடனக் கலைஞர்
# படையப்பா

## தயாரிப்பு

### வளர்ச்சி

செப்டம்பர் 1998 இல், ரஜினிகாந்த் தனது அடுத்த படமாக படையப்பா என்ற படத்தை கே.எஸ்.ரவிக்குமார் இயக்குவதாக அறிவித்தார். இந்தப் படத்தின் கதையானது கல்கி கிருஷ்ணமூர்த்தியின் பொன்னியின் செல்வன் என்ற வரலாற்று தமிழ் புதினத்தில் இருந்து ஒரு பகுதியாக எடுக்கப்பட்டது. படையப்பா என்ற தலைப்பானது ஆறுபடையப்பா என்ற பெயரில் இருந்து உருவாக்கப்பட்டது. முருகன் ஆறு படைவீடுகளை கொண்டவனாதலால் ஆறுபடையப்பன் என்பதிலிருந்து இது எடுக்கப்பட்டது என்று விளக்கம் அளிக்கப்பட்டது. இத்திரைப்படத்தை கே. சத்திய நாராயணா, எம். வி கிருஷ்ணா ராவ் மற்றும் எச். விட்டல் பிரசாத் ஆகியோர் தயாரித்தனர். புரொடக்ஷன் பேனர், அருணாச்சலா சினி கிரியேஷன்ஸ், இணை தயாரிப்பாளராக பி. எல். தேனப்பன் உடன் இணைந்து, பாடல் காட்சிகளுக்கு லலிதா மணி நடனம் அமைத்தார். தயாரிப்பாளர் ஏ. எம். ரத்னத்தின் மகன் ஜோதி கிருஷ்ணா, படத்தின் திரைக்கதை உருவாக்கத்தில் ஈடுபட்டார்.
# படையப்பா

## தயாரிப்பு

### படப்பிடிப்பு

1 அக்டோபர் 1998 இல் ராகவேந்திரா கல்யாண மண்டபத்தில் முதன்மை புகைப்படம் எடுக்கப்பட்டது. இறுதிக்கட்ட காட்சி முதலில் படமாக்கப்பட்டது. இரண்டு ஒளிப்படமிகளைப் பயன்படுத்தி ஒரே மூச்சில் படமாக்கப்பட்டது. நீலாம்பரியை அறிமுகப்படுத்தும் காட்சியில் பயன்படுத்தப்பட்ட மகிழுந்து ரவிகுமாருக்கு சொந்தமான டொயோட்டா செரா. ரஜினிகாந்தின் வற்புறுத்தலின் பேரில் ரவிக்குமார் புதிதாக வாங்கிய மகிழுந்தை படத்தில் பயன்படுத்தினார். படப்பிடிப்பும் மைச்சூரில் நடந்தது. 2016 ஆம் ஆண்டு தி இந்துவுக்கு இரவிக்குமார் அளித்த பேட்டியில், படையப்பா தனது சால்வையைப் பயன்படுத்தி, தான் அமர கூரையில் கட்டபட்டிருக்கும் ஊஞ்சலை இழுக்கும் காட்சியைக் குறிப்பிடும்போது, அது இந்திய இதிகாசமான ராமாயணத்தின் ஒரு காட்சியில் ஈர்க்கப்பட்உ சேர்க்கபட்டடது. அதில் இராவணன் தனக்கு உட்கார நாற்காலியை வழங்காததைத் தொடர்ந்து அனுமன் தனது வாலைப் பயன்படுத்தி ஒரு இருக்கையை உருவாக்குகிறான்.  
"கிக்கு ஏறுதே" பாடல் காட்சிதான் கடைசியாக படமாக்கப்பட்டது. இந்தக் காட்சிக்காக, ரஜினிகாந்த் ரவிக்குமாரை ரஜினிகாந்தின் உடையைப் போன்ற ஒரு ஆடையை அணிவித்து பாடலில் ஒரு சிறிய பகுதியில் நடிக்க வைத்தார். ரவிக்குமார் தோன்றும் பாடலின் பகுதியையும் ரஜினிகாந்த் தேர்வு செய்தார். தயக்கத்துடன் நடிக்க ஒப்புக்கொண்ட பிறகு, அவர்கள் இருவரும் ஒன்றாக தோன்றும் காட்சி படமாக்கப்பட்டது.
# படையப்பா

## தீம்கள்

பாப்மேட்டர்ஸுக்காக எழுதும் ரஞ்சனி கிருஷ்ணகுமார், படையப்பா ரஜினிகாந்தின் அரசியல் வருகை குறித்த எதிர்பார்ப்புகளுக்கு தீனி இடுவதாக அடிக்கோடிட்டுக் காட்டினார், அவருடைய கதாபாத்திரத்தின் காதலன் "காதல் தேர்வில் கட்டில் சின்னத்தில் வெற்றி பெற்ற நீ வாழ்க" (காதல் தேர்தலில், கட்டில் சின்னத்தில், நீ வென்று வருவாய்) என்று பாடியது தெளிவாகிறது. ராம் மற்றும் என். ராமகிருஷ்ணன் ஆகியோர் தங்கள் கிராண்ட் பிராண்ட் ரஜினி என்ற புத்தகத்தில், "படையப்பா, ஒரு வகையில் ரஜினியின் வாழ்க்கைக்கு சாட்சியாக நிற்கிறது" என்று கூறியுள்ளனர்.
# படையப்பா

## பாடல்கள்

அனைத்து இசையும் ஏ ஆர் ரஹ்மான் இசையமைத்துள்ளார் மற்றும் அனைத்து பாடல் வரிகளை வைரமுத்து எழுதியுள்ளார். ஸ்டார் மியூசிக் மூலம் ஒலிப்பதிவு வெளியிடப்பட்டது. படத்தின் மியூசிக் கேசட்டுகளுடன் மூலிகைப் புத்துணர்ச்சியூட்டும் கேப்ஸ்யூல்களின் கீற்றுகளும் விற்கப்பட்டன. படம் வெளியாவதற்கு முன்பு, ரஹ்மான் ரவிக்குமாரிடம் ஒலிப்பதிவை ஆகஸ்ட் 1999 இல் வெளியிடலாமா என்று கேட்டார். ரவிக்குமார், ரிலீஸ் குறித்து ஏற்கனவே ஆலோசித்ததாக ரஹ்மானிடம் தெரிவித்தார். பத்திரிக்கையாளர்களுடன் தேதி, மற்றும் எந்த தாமதத்திற்கும் ரஹ்மான் குற்றம் சாட்டப்படுவார். காலக்கெடுவை முடிக்க, ரஹ்மான் ஒலிப்பதிவு மற்றும் ஸ்கோர் இரண்டையும் நேரலையில் மறுபதிவு செய்தார்.  
பாலக்காடு ஸ்ரீராம் பாடிய "வெற்றி கொடி கட்டு" பாடலுக்கான கிரெடிட் முதலில் மலேசியா வாசுதேவனுக்குச் சென்றது, அந்தப் பாடலுக்கான கிரெடிட் ஸ்ரீராமுக்குத்தான் கிடைத்திருக்க வேண்டும் என்று பகிரங்கமாகக் கூறினார். ஆடியோ கேசட்டுகளை தயாரித்த நிறுவனத்திடம் மாற்றம் செய்யுமாறு ரஹ்மான் கேட்டுக் கொண்டார். "மின்சார கண்ணா" பாடல் வசந்த ராகத்திலும், "வெற்றி கொடி கட்டு" கீரவாணி ராகத்திலும் அமைந்தது. திரைப்பட துறையில்.  
பாடகி சாருலதா மணி, தி இந்து நாளிதழான "ஒரு ராகத்தின் பயணம்" என்ற கட்டுரையில், "மின்சார கண்ணா" ஒரு "மனதைக் கவரும்" என்று அழைத்தார். டெக்கான் ஹெரால்டில் ஸ்ரீகாந்த் ஸ்ரீனிவாசா எழுதியது, "[ரஹ்மான்] இசை, வைரமுத்துவின் பாடல் வரிகளுக்கு, படம் ஓடிக்கொண்டிருக்கும்போது நன்றாக இருக்கிறது, இருப்பினும் [ரஜினிகாந்த்] அவர்கள் இல்லாமல் இருப்பார்களா என்பது வேறு விஷயம்." எஸ். தி டைம்ஸ் ஆஃப் இந்தியாவின் சிவ குமார் ஒலிப்பதிவு பற்றி அதிகம் விமர்சித்தார், மேலும் அதை "லாக்லஸ்ட்ரே" என்று அழைத்தார்.
| 5:25 |
| --- |
# படையப்பா

## வெளியீடு

படையப்பா 10 ஏப்ரல் 1999 அன்று தமிழ் புத்தாண்டு தினத்தன்று வெளியானது. இது 200க்கும் மேற்பட்ட பதிப்புகள் மற்றும் 700,000 ஒலிப்போழைகளுடன் உலகம் முழுவதும் வெளியான முதல் தமிழ்த் திரைப்படமாகும். ஜப்பானில் படத்தின் உரிமை 50,000 அமெரிக்க டாலர்களுக்கு விற்கப்பட்டது. 1999 ஆம் ஆண்டு வணிகரீதியாக வெளியிடப்பட்ட இந்தியத் திரைப்படத்தில் அதிகப் பெறுமதி பெற்றது. பீடிகள், சிகரெட்கள், சுறுட்டுகள், புகையிலை பொருட்கள் போன்றவற்றின் வர்த்தக முத்திரையாகப் பயன்படுத்துவதற்காக, 1998 ஆம் ஆண்டில் இணைத் தயாரிப்பாளர் தேனப்பன் திரைப்படச் சுவரொட்டிகளை 34 ஆம் வகுப்பு வர்த்தக முத்திரையாகப் பதிவுசெய்தார். படத்தின் வெளிநாட்டு உரிமையின் முன் வெளியீட்டு வணிகம் ₹30 மில்லியன். வர்த்தக ஆய்வாளர் ஸ்ரீதர் பிள்ளையின் மதிப்பீட்டின்படி, படையப்பாவின் திரையரங்கு மற்றும் செயற்கைகோள் உரிமைகளின் மதிப்பு தோராயமாக ₹20 மில்லியன்.
# படையப்பா

## வரவேற்பு

### திறனாய்வுகள்

ஆனந்த விகடன், 25 ஏப்ரல் 1999 தேதியிட்ட படத்தின் விமர்சனத்தில், ரஜினிகாந்த் பாணியின் அசல் முத்திரையை படத்தில் பல முறை பார்க்க முடியும் என்று எழுதியது, மேலும் ரம்யா கிருஷ்ணன் ரஜினிகாந்தைப் பொருத்து தனியாக ஒரு அரச பாதையை உருவாக்கினார் என்று கூறி முடித்தார். டெக்கான் ஹெரால்டின் ஸ்ரீகாந்த் ஸ்ரீனிவாசா இந்த படத்திற்கு நேர்மறையான தீர்ப்பை விமர்சனத்தை தந்தார். "இந்த படம் உருவாக்கிய நேர்மறை ஆற்றல் வெறுமனே வியக்க வைக்கிறது" என்று கூறி, ரஜினிகாந்தின் பாத்திரத்தை முத்திரை குத்தினார். ரெடிஃப்பின் கணேஷ் நாடார் ஒரு நேர்மறையான விமர்சனத்தையும் அளித்தார், படத்தில் ரம்யா கிருஷ்ணனின் நடிப்பைப் பாராட்டினார், மேலும் அவர் "அருமையாக நடித்துள்ளார்" என்று கூறினார், "... நீங்கள் ரஜினி ரசிகராக இருந்தால், இந்த படம் பழமையானது. இருப்பினும், தி டைம்ஸ் ஆஃப் இந்தியாவின் எஸ். சிவ குமார், நடிகரின் அரசியல் வாழ்க்கையைப் பற்றிய படத்தின் குறிப்புகளை விமர்சித்தார், படம் "பொருளை விட ஸ்டைலானது" என்று குறிப்பிட்டார். சிபி ரம்யா கிருஷ்ணனின் நடிப்பைப் பாராட்டினார், ஆனால் விமர்சித்தார். சூப்பர்மேனாக இருந்துவிட்டு டயலாக் பேசுவதைத் தவிர வேறு எதுவும் செய்ய முடியாது என்று ரஜினிகாந்த் கூறினார். திறனாய்வாளர், "தொழில்நுட்ப ரீதியாக இந்தப் படத்தில் பெரிதாக எதுவும் இல்லை" என்று முடித்தார்.
# படையப்பா

## வரவேற்பு

### வணிக வெற்றி

படையப்பா பாக்ஸ் ஆபிஸ் வெற்றி; பிசினஸ் டுடேயின் டி.ஆர்.விவேக் கூறுகையில், இப்படம் உலகளவில் ₹440 மில்லியன் வசூலித்ததாக மதிப்பிடப்பட்டுள்ளது, மொத்தம் ₹380 மில்லியன் உள்நாட்டு பாக்ஸ் ஆபிஸில் மற்றும் ₹60 மில்லியன் வெளிநாட்டில் வசூலித்துள்ளது. தி ட்ரிப்யூன் படி, இது அதிக வசூல் செய்த தமிழ்த் திரைப்படமாகும். அந்த நேரத்தில், மற்றொரு ரஜினிகாந்த் படமான சந்திரமுகி (2005) மூலம் முறியடிக்கப்படுவதற்கு முன்பு, ரெடிஃப் 2014 இல் படையப்பாவின் சாதனையை கில்லி (2004) முறியடித்ததாகக் கூறியது.
# படையப்பா

## ரத்து செய்யப்பட்ட தொடர்ச்சி

படையப்பாவின் இறுதி வெட்டு ஆரம்பத்தில் 19 ரீல்களுக்கு நீடித்தது, இது மிக நீளமாக கருதப்பட்டது. படத்தை கட் செய்வதற்கு பதிலாக, இரண்டு இடைவெளிகளை ஒதுக்குமாறு ரவிக்குமாரிடம் ரஜினிகாந்த் பரிந்துரைத்தார். இரண்டு இடைவெளிக்கு போகாதே என்று சொன்ன நடிகர் கமல்ஹாசனுக்காக வெட்டப்படாத படத்தை திரையிட்டார். படயப்பாவை கதைக்களத்திற்கு இடையூறு செய்யாத வகையில் எடிட் செய்ய வேண்டும் என்று கமல்ஹாசன் பரிந்துரைத்ததால், ரவிக்குமாரும் எடிட்டர் தணிகாசலமும் சேர்ந்து படத்தை 14 ரீல்களுக்குக் குறைத்துள்ளனர். குமுதம் செய்தியாளர் கண்ணன் வெட்டப்பட்ட காட்சிகள் குறித்து அறிந்ததும், ரஜினிகாந்திடம் அவற்றை வெளியிடச் சொன்னார். படையப்பாவின் தொடர்ச்சியாக. ரஜினிகாந்த் உடனடியாக ரவிகுமாரிடம் சாத்தியம் குறித்து பேசினார், ஆனால் அந்த ரீல்கள் அழிக்கப்பட்டதாகத் தெரிவிக்கப்பட்டது.
# படையப்பா

## விருதுகள்

| தென்னிந்திய பிலிம்பேர் விருதுகள் | 46வது தென்னிந்திய பிலிம்பேர் விருதுகள் | சிறந்த நடிகை - தமிழ் | ரம்யா கிருஷ்ணன் | வெற்றி |
| --- | --- | --- | --- | --- |
| தமிழ்நாடு அரசு திரைப்பட விருதுகள் | தமிழ்நாடு அரசு திரைப்பட விருதுகள் – 1999 | சிறந்த திரைப்படம் (முதல் பரிசு) | கே.எஸ் ரவிக்குமார் | வெற்றி |
| சிறந்த நடிகர் | ரஜினிகாந்த் | வெற்றி |  |  |
| சிறந்த நடிகை (சிறப்பு பரிசு) | ரம்யா கிருஷ்ணன் | வெற்றி |  |  |
| சிறந்த பின்னணிப் பாடகர் | ஸ்ரீநிவாஸ் | வெற்றி |  |  |
| சிறந்த ஒப்பனைக் கலைஞர் | சுந்தரமூர்த்தி | வெற்றி | } |  |
# விக்கிப்பீடியா:படிமங்களை அடையாளப்படுத்தலும் வகைப்படுத்தலும்

"ஒரு படம் ஆயிரம் சொற்களுக்கு சமமானது" என்பது பொது மொழி. படிமங்கள் விக்கிபீடியாவின் ஒரு முக்கிய அம்சம். கட்டற்ற கலைக்களஞ்சியத்தில் சேர்க்கப்படும் படிமங்கள் பதிப்புரிமைகளுக்கு கட்டுப்படாமல் இருப்பது இத்திட்டத்துக்கு முக்கியம். படிமங்களை அடையாளப்படுத்தி வகைப்படுத்த வேண்டிய தகவல்களும் வழிகாட்டல்களும் இந்தப் பக்கத்தில் குவியப்படுத்தப்படுகின்றன.  
- விக்கிப்பீடியா:காப்புரிமை வார்ப்புருக்கள்
- படிமங்களைப் பயன்படுத்துவது
- வகைப்படுத்தப்படாத படிமங்கள்
# சிறப்புப் பொருளாதார மண்டலம்

வெளிநாட்டு முதலீடுகளை ஈர்ப்பதற்காக, பொதுச் சட்டங்களிலிருந்து விலக்களித்து, சிறப்புச் சலுகைகளுடன் ஓர் அரசால் ஏதுவாக்கப்படும் கட்டமைப்பே **சிறப்புப் பொருளாதார மண்டலம்** (Special Economiz Zone (SEZ)) ஆகும். இதைத் தமிழில் **சிறப்புப் பொருண்மிய வலயம்** என்றும் குறிப்பிடுவர்.
# சிறப்புப் பொருளாதார மண்டலம்

## சிறப்புப் பாதுகாப்பு

இது வரையறுக்கப்பட்ட புவியியல் பிரதேசத்தில் மதில்கள் சிறப்புப் பாதுகாப்பு ஆகியவற்றுடன் உருவாக்கப்படுகின்றது. இதில் முதலீடு செய்யும் வர்த்தகங்களால் ஏற்படும் பொருளாதார விருத்தியும் வேலைவாய்ப்புக்களும் இத்தகைய அரசின் கொள்கையை நியாயப்படுத்துகின்றது. எனினும் இது சமனற்ற பொருளாதார வளர்ச்சிக்கு இட்டுச்செல்வதாக அனைத்துலக நாணய நிதியம் கருத்துத் தெரிவித்துள்ளது.  
இந்தியா போன்ற நாடுகளில் சிறப்புப் பொருளாதார மண்டலங்கள் வெளிநாட்டு நிறுவனங்களுக்கு இந்திய நாட்டின் பொது நிலைமையிலிருந்து விலகி தமது வர்த்தகத்தை மேற்கொள்ள உதவுகின்றன.
# சிறப்புப் பொருளாதார மண்டலம்

## விமர்சனங்கள்

- சிறப்புப் பொருளாதார மண்டலங்கள் தொழில்சார் நடவடிக்கைகளில் முக்கியமாக ஈடுபடாமல், அரசின் சலுகைகளைப் பெற்று இடங்களை அபகரித்து விலையுயர்ந்த வீடுகளைக் கட்டி விற்று இலாபம் ஈட்டுவதாகக் குற்றம் சாட்டப்படுகின்றது.
- "சிறப்பு பொருளாதார மண்டலத்தில் உருவாக்கப்படும் தொழிற்சாலைகளுக்கு தரிசு நிலங்களை வேண்டும் என்றால் எடுத்துக் கொள்ளலாம். அதை விட்டு விட்டு விவசாய நிலங்களை எடுத்துக் கொள்வதை அனுமதிக்க முடியாது. நாட்டில் சிறு சிறு தொழில்கள் நசிந்து வரும் வேளையில் சிறு தொழில்களை ஊக்குவிக்காமல் அன்னிய செலாவணியை மட்டும் கருத்தில் கொண்டு இந்திய அரசு செயல்பட்டு வருகிறது. மத்திய அரசு உத்தரவின் பேரில் மாநில அரசு நிலங்களை கையகப்படுத்துகிறது. தமிழகத்தில் நாங்கள் விளைச்சல் நிலங்களை கையகப்படுத்த விட மாட்டோம். கடுமையாக எதிர்ப்போம். இதை நாங்கள் எச்சரிக்கையாக விடுக்கிறோம்" - பாமக நிறுவனர் ராமதாசு
- "இதுவரை அனுமதி வழங்கப்பட்டுள்ள 67 SEZ திட்டங்களுக்காக மட்டும் 1,34,000 ஹெக்டேர் நிலம் கையகப்படுத்தப்பட்டுள்ளது. எஞ்சியுள்ள திட்டங்களையும் சேர்த்தால் 2,74,000 ஹெக்டேர் நிலம் கையகப்படுத்த திட்டமிட்டுள்ளதாக ஆய்வாளர்கள் தெரிவிக்கின்றனர். கஜினி முகமது இந்தியாவை 17 முறை கொள்ளையடித்ததை வைத்து அரசியல் நடத்தும், சங்பரிவாரக் கூட்டங்களுக்கு பல லட்சக்கணக்கான மக்களின் நிலம் கண்ணெதிரே கொள்ளையடிக்கப்படுவது ஏனோ தெரியவில்லை! பிரித்தானியாவின் இந்தியாவிற்கு பிறகு இவ்வளவு பெரிய நிலக்கொள்ளை நடப்பது நவீன வரலாற்றில் இதுதான் முதல் முறை என வரலாற்று ஆய்வாளர்கள் தங்கள் அதிருப்தியை தெரிவித்துள்ளனர்."
# சிறப்புப் பொருளாதார மண்டலம்

## விமர்சனங்கள்

### நவீன காலனிகளா?

"இம் மண்டலத்திற்கான பாதுகாப்பு, தொழிலாளர் நலச் சட்டங்கள், பஞ்சாயத்து சட்டங்கள் உட்பட 27 வகைகளில் இருந்து விலக்களிக்கப்பட்டுள்ளது. இதன் மூலம் குறைந்த ஊதியத்தில் தொழிலாளர்களை வேலைக்கு அமர்த்திடவும், ஒப்பந்தக் கூலி என்ற பெயரில் வருடத்திற்கு ஒரு முறை நீட்டித்துக் கொள்ளவும், 8 மணி நேர வேலை பாதுகாப்பு, இ.எஸ்.ஐ., மருத்துவம், பணிப் பாதுகாப்பு என எந்த சட்டரீதியான பாதுகாப்பும் இம்மண்டலத்திற்குள் செல்லுபடியாகாது. மொத்தத்தில் சுதந்திர இந்தியாவிற்குள் ஏகபோக மற்றும் பெரு முதலாளிகளின் நவீன காலனிகளாக இத்தகைய சிறப்பு பொருளாதார மண்டலங்கள் அமையவுள்ளன."
# ஈ. வி. சரோஜா

**ஈ. வி. சரோஜா** (1935 – 3 நவம்பர் 2006) ஒரு பழம்பெரும் தென்னிந்திய நடிகை ஆவார். தமிழ், தெலுங்கு, கன்னட திரைப்படங்களில் நடித்தவர்.
# ஈ. வி. சரோஜா

## தமிழ்த் திரைப்படத்துறையில்

என் தங்கை திரைப்படம் மூலம் அறிமுகமான இவர், மதுரை வீரன், படிக்காத மேதை, வீரத்திருமகன், குலேபகாவலி, பாக்கிய லட்சுமி, கொடுத்து வைத்தவள் உள்ளிட்ட பல்வேறு தமிழ்ப் படங்களில் நடித்தார். இவர் சுமார் 70 திரைப்படங்களில் நடித்திருந்தார்.  
எம்.ஜி.ஆர்., ஜெமினி கணேசன் உள்ளிட்ட முன்னணி நடிகர்களுடன் கதாநாயகியாக நடித்திருந்தார் ஈ.வி சரோஜா. இயக்குநர் டி. ஆர். ராமண்ணா இவரின் கணவர் ஆவார்.
# ஈ. வி. சரோஜா

## தமிழ்த் திரைப்படத்துறையில்

### நடித்த திரைப்படங்களின் பட்டியல்

1. விளையாட்டு பொம்மை
1. பெண்ணரசி
1. அமரதீபம்
1. கொடுத்து வைத்தவள்
1. என் தங்கை
1. குலேபகாவலி
1. நன்னம்பிக்கை
1. பாசவலை
1. மறுமலர்ச்சி 
1. ரம்பையின் காதல்
1. எங்கள் வீட்டு மகாலட்சுமி 
1. நீலமலைத்திருடன்
1. புதுமைப்பித்தன்
1. மணாளனே மங்கையின் பாக்கியம்
1. கடன் வாங்கி கல்யாணம் 
1. குடும்ப கௌரவம்
1. பிள்ளைக் கனியமுது 
1. உழவுக்கும் தொழிலுக்கும் வந்தனை செய்வோம்
1. சுமங்கலி 
1. தங்கப்பதுமை 
1. மனைவியே மனிதனின் மாணிக்கம்
1. ஆடவந்த தெய்வம்
1. கைதி கண்ணாயிரம்
1. படிக்காத மேதை
1. பாட்டாளியின் வெற்றி
1. இரத்தினபுரி இளவரசி
1. விடிவெள்ளி
1. வீரத்திருமகன்
1. ராணி லலிதாங்கி
# ஈ. வி. சரோஜா

## விருதுகள்

- 2002 ஆம் ஆண்டில் இவர் கலைஞர் கருணாநிதியிடமிருந்து முத்தமிழ்ப் பேரவையின் நாட்டிய செல்வம் விருதினைப் பெற்றார்.
- திரைத்துறையில் வாழ்நாள் சாதனைக்காக 2002 ஆம் ஆண்டிற்கான தமிழக அரசின் எம்.ஜி.ஆர் விருது 2004 இல் இவருக்கு வழங்கப்பட்டது.
# ஈ. வி. சரோஜா

## மறைவு

நெஞ்சுவலி காரணமாக சென்னை தனியார் மருத்துவமனையில் சேர்க்கப்பட்டிருந்த ஈ. வி. சரோஜா 2006 நவம்பர் 3 அன்று வெள்ளிக்கிழமை மாலை காலமானார்.
# மூன்று நிறங்கள்: நீலம்

**நீலம்** (English: Three Colors: Blue, French: Trois couleurs: Bleu) புகழ்பெற்ற போலந்து நாட்டு இயக்குநர் கிரைஸ்டாப்ஃ கெய்ஸ்லாவ்ஸ்கி (Krzysztof Kieślowski) அவர்களின் மூன்று நிறங்கள் திரைப்பட வரிசையில் முதலாவது படமாகும். 1993 ஆம் ஆண்டு வெளிவந்த இத்திரைப்படம், பிரெஞ்சுப் புரட்சியின் கருத்துகளில் விடுதலையை (Liberty) உட்கருவாகக் கொண்டது. வெள்ளை மற்றும் சிவப்பு அகியவை இப்படத்தைத் தொடர்ந்து வெளிவந்தன.
# மூன்று நிறங்கள்: நீலம்

## கதாபாத்திரங்கள்

ஜூலியட் பினோஷ் (Juliette Binoche) : ஜூலி.
# மூன்று நிறங்கள்: நீலம்

## கதை

சாலை விபத்தொன்றில் தன் கணவனையும் சிறுவயது மகளையும் பறிகொடுத்த ஜூலி அத்துயரத்தை எவ்வாறு எதிர்கொள்கிறாள் என்பதை இப்படம் சித்தரிக்கிறது. அவள் மனித வாழ்வின் இன்ப துன்பங்கள், பாசப் பிணைப்புகளிலிருந்து 'விடுதலை' அடைந்து 'மனக்கொலை' (Spiritual Suicide) செய்துகொள்ள விரும்புகிறாள். ஆனால் பாரிஸ் நகரத்தில் தெரிந்தவர்களும் புதிய அறிமுகங்களும் விரிக்கும் நேசவலைகள் அவளது வாழ்வை மீட்டெடுக்கின்றன.
# மூன்று நிறங்கள்: நீலம்

## விருதுகள்

வெனிஸ் திரைப்பட விழாவில் மூன்று விருதுகள்.
# மூன்று நிறங்கள்: நீலம்

## துணுக்குகள்

சுஹாசினி அவர்கள் இயக்கிய இந்திரா திரைப்படத்தில் நாயகி தன் பின்கரத்தை சுவற்றோடு உராசிச்சென்று சோகத்தை வெளிப்படுத்தும் காட்சி இப்படத்தில் வரும் காட்சியைப் போன்று அமைந்திருப்பது குறிப்பிடத்தகுந்தது.
# மூன்று நிறங்கள்: நீலம்

## வெளியிணைப்புகள்

- சர்வதேச திரைப்பட தரவுத் தளத்தில்
# ஆரக்கிள் லினக்சு

அக்டோபர் 25, 2006 அன்று ஆரக்கிள் நிறுவனம் *உடைக்கமுடியாத* என்று பொருள்படும் ரெட்ஹேட் எண்டபிறைஸ் லினக்ஸை ஐச் சார்ந்து **ஆரக்கிள் லினக்சு** ஐ வெளியிட்டது. ஆரக்கிள் லினக்சுக்கு ஆரக்கிள் நிறுவனமே ஆதரவளிக்கும். ஆரக்கிள் நிறுவனம் தனது வாடிக்கையாளர்களுக்கு மலிவான ஓர் தீர்வை வழங்குவதற்காகவே இதை உருவாக்கியது. தற்சமயம் இணையத்தில் இதற்காக பதிவு செய்து, இலவசமாகப் பதிவிறக்கம் செய்து கொள்ளலாம்.
# நொப்பிக்சு

**நொப்பிக்ஸ்** அல்லது **நாப்பிக்ஸ்** என்றழைக்கப்படும் லினக்ஸ் இயங்குதளமானது CD அல்லது DVD இல் இருந்தவண்ணம் கணினியை இயக்கவல்லது. இது டெபியன் சார்ந்த ஓர் லினக்ஸ் வழங்கலாகும். இது லினக்ஸ் ஆலோசகரான கார்லஸ் நோப்பரினால் உருவாக்கப்பட்டது.  
ஆரம்பிக்க மறுக்கும் விண்டோஸ் கணினிகளை ஆரம்பிக்க பூட் புளொப்பிகளுக்குப் பதிலாக இதன் CD அல்லது DVD ஐக் கொண்டு கணினியை ஆரம்பிப்பதால் முழுமையான வரைகலைச் சூழல் கிடைக்கின்றது.  
கநோப்பிக்ஸ் லினக்ஸ்ஸானது CD/DVD இலேயே ஆரம்பிப்பது வழக்கம் எனினும் இது கணினியில் நிறுவியும் பாவிக்கக்கூடியது. யுஎஸ்பியூடாக (USB) கணினிகளை ஆரம்பிக்ககூடிய இடங்களில் கணினியானது யுஎஸ்பி பிளாஷ்டிஸ்க் மற்றும் மெமரிகாட்கள் ஊடாகவும் ஆரம்பிக்கக்கூடியது.  
இருவேறு பதிப்புக்களில் கெனோப்பிக்ஸ் லினக்ஸ்ஸானது கிடைக்கின்றது. 700MB அளவுள்ள இறுவட்டுப் பதிப்பு மற்றது 4.7 GB அளவுள்ள டிவிடி (DVD) மக்ஸி (Maxi) பதிப்பு. இந்த இரண்டு பதிப்புக்களும் ஆங்கிலம், ஜேர்மனி ஆகிய மொழிகளில் கிடைக்கின்றன.  
இதை ஆரம்பிக்கும்போது இதன் உள்ளடக்கமானது ராமிற்கு (நினைவகத்திற்கு) இடமாற்றப்படுகின்றது. நோப்பிக்ஸ் பெரும்பாலும் இலவச மென்பொருட்களைக் கொண்டுள்ளபோதிலும் அவ்வாறல்லாத சில மென்பொருட்களையும் கொண்டுள்ளது.கணினி பிணையங்கள் சம்பத்தப்பட்ட பல ஆய்வுகள் செய்ய இந்த லினக்ஸ் பயன்படுத்துகின்றனர்
# நொப்பிக்சு

## பயன்பாடு

நோப்பிக்ஸ் லினக்ஸில் பல பயன்பாடுகள் உண்டு
- லினக்ஸை விளங்கப்படுத்தும் ஓர் மேசைமேற் கணினி இயங்குதளமாக.
- வர்தகநிலையங்களில் கணினியானது லினக்ஸுடன் ஒத்திசைவாக இயங்குமான எனப்பார்வையிட்டுக் கணினியை வாங்குவதற்குப் பயன்படுகின்றது.
- பாதுகாப்பாக இணையத்தை உலாவும் சூழலை அளிக்கின்றது. இதில் வைரஸ் தாக்குதல்கள் குறைவாகவும், அந்தரங்கத்தன்மை பாதுக்காப்பதுடன் தரவு இழப்புக்களும் குறைவாகவுள்ளது.
- பழுதடைந்த இயங்குதளத்தில் இருந்து கோப்புக்களை மீட்டெடுத்து பின்னர் மீண்டும் இயங்குதளத்தை நிறுவ உதவுதல்.
- வன்வட்டினைப் சீராகவுள்ளாதா எனப்பரிசோதித்தல்.